אני מתה על מתכונים פשוטים ומהירים! כמה שפחות מצרכים ושלבי הכנה ככה יותר טוב, בדיוק כמו עוגיות החמאת בוטנים ב-3 מצרכים שפרסמתי שבוע שעבר.
אם אתם קוראים את הבלוג אתם יודעים שאני "אמא צעירה", כלומר בת 38 בלה אבל עם תינוק חמוד בן שנה וחצי. עכשיו אם יש משהו שאמהות אוהבות זה מתכונים שמתקתקים בצ'יק, כאלה שאפשר להכין תוך פחות מחצי שעה מהרגע שנכנסים הביתה.
לא תאמינו כמה פשוט להכין את הפיתות האלה. כל מה שדרוש לכם זה יוגורט וקמח תופח ואתם במרחק של פחות מחצי שעה מערמה מושלמת של פיתות שמנמנות. וזה גם מתכון מושלם להכנה עם ילדים בחופשה.
הפעם החלטתי להבריש את הפיתות בשמן זית ולפזר מעל זעתר, אבל בחיי שאפשר להכין מהמתכון הזה שלל וריאציות מושלמות אחרות. הוא יכול להיות בסיס לפיצה פיתה, נאן עם חמאה מומסת ושום או סתם פיתה שכיף לנגב איתה חומוס או לאבנה.
אז יאללה, רוצו למטבח ואל תשכחו לחזור ולהודות לי או לפחות לשלוח תמונה באינסטגראם.
בקערה גדולה מערבבים את היוגורט והקמח עם כף עץ. ממשיכים לערבב עד שמתקבל גוש בצק אחיד.
בעזרת סכין חדה מחלקים את הבצק ל-8 חלקים שווים.
מקמחים משטח עבודה נקי, מניחים עליו 1/8 מהבצק ובעזרת ידיים מקומחות מגללים לכדור. משטחים את הכדור ומרדדים לצורה של פיתה, עם מערוך מקומח. חוזרים על הפעולה עם יתר הבצק.
מחממים מחבת גריל עם פסים.
מניחים את הפיתה על המחבת וצולים עד שמתקבלים פסים בצד התחתון. הופכים את הפיתה מברישים בשמן זית ומפזרים מעל זעתר.
מגישים חם או מצננים היטב ושומרים בקופסה אטומה במקרר.
הכנתם פיתה זעתר? אל תשכחו לתייג #המטבחשלנטע באינסטוש!
נראה נהדר! אפשר במחבת רגילה?